ඔවුන් කතරගම පොලීසිය දෙසට ගල්මුල් ප්‍රහාර එල්ල කරමින් විරෝධය පළ කළ අතර, තත්ත්වය පාලනය කිරීමට කඳුළු ගෑස් ප්‍රහාරයක්ද එල්ල කිරීමට සිදුවූ බවයි වාර්තාවන්නේ.ඊයේ රාත්‍රියේ ඇතිවූ මෙම විරෝධතාවයේදී පොලිස් ස්ථානයට අලාභ හානි සිදුවූ අතර, ඉදිරිපස නවතා තිබූ පොලිස් ජිප් රථයකටද අලාභහානි සිදුව ඇති බවයි එහි සිටින හිරු වාර්තාකරු සඳහන් කළේ.මෙම සිද්ධියෙන් පසු පොලිසියට අමතරව පොලිස් විශේෂ කාර්ය බලකායද කතරගම ප්‍රදේශයේ ආරක්ෂාව වෙනුවෙන් කැඳවනු ලැබුවා.කෙසේ වෙතත් අද පෙරවරු 9.30 ට පමණ යළිත් කතරගම පොලීසිය ඉදිරිපිටට රැස්වූ ප්‍රදේශවාසීන් විරෝධතාවයේ නිරතවූ බවයි අප වාර්තාකරු සඳහන් කළේ.